Diari Oficial de la Generalitat Valenciana


Sumari del DOGV 7626, del 30-09-2015 (2015/7956)

RESOLUCIÓ de 22 de setembre de 2015, del director general de Producció Agricultura, Ramaderia i Pesca, per la qual autoritza l'ús d'aus de l'ordre de les anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2015-2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7626

Data del DOGV
:   30-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7956


Data del document
:   22-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 22 de setembre de 2015, del director general de Producció Agricultura, Ramaderia i Pesca, per la qual autoritza l'ús d'aus de l'ordre de les anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2015-2016. [2015/7956]  
Vista la sol·licitud efectuada per Vicente Seguí Picó, com a president de la Federació de Caça de la Comunitat Valenciana, en què sol·licita basant-se en l'Ordre ARM/3301/2008, que modifica l'Ordre APA/2442/2006 l'autorització per a la utilització d'aus com a reclam per a caça als municipis inclosos en l'annex II de l'Ordre APA/2242/2006, i vistos els següents:  
  
Antecedents de fet  
Primer. Amb data de registre d'entrada de 7 d'agost de 2015, es va presentar una sol·licitud efectuada per Vicente Seguí Picó, amb DNI 84891352O, com a president de la Federació de Caça de la Comunitat Valenciana, en què sol·licitava basant-se en l'Ordre ARM/3301/2008, que modifica l'Ordre APA/2442/2006, l'autorització per a la utilització d'aus com a reclam per a caça als municipis inclosos en l'annex II de l'Ordre APA/2242/2006.  
Segon. Junt amb la sol·licitud indicada en el punt primer, consta el compromís de verificació sobre la federació dels caçadors autoritzats, i el seu empadronament als municipis de l'annex II esmentat. A més, portaran la correcta identificació per mitjà de l'anellatge dels reclams, vetlaran per les normes de bioseguretat, i disposaran com a veterinària habilitada de la Carmen Domínguez Martínez com a responsable de la vigilància activa i passiva de la influença aviària en aquestes aus.  
Tercer. La Federació de Caça de la Comunitat Valenciana té la consideració d'entitat col·laboradora de la Generalitat, d'acord amb el conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades de data 26 de setembre de 1994.  
  
Quart. La situació epidemiològica de la Comunitat Valenciana respecte a la influença aviària no ha variat des de la publicació de la Resolució de 23 de desembre 2010, de la directora general de Producció Agrària de la Conselleria d'Agricultura, Pesca i Alimentació, per la qual es va autoritzar l'ús d'aus de l'ordre de les anseriformes com a reclam durant la caça d'aus als municipis de la Comunitat Valenciana inclosos en l'annex II, de l'Ordre APA/2442/2006, de 27 de juliol, per a la temporada de caça 2010-2011.  
Cinqué. La proposta favorable del cap del Servei de Sanitat i Benestar Animal de data 9 de setembre de 2015.  
  
Fonaments de dret  
Primer. D'acord amb el que estableix l'article 33 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, modificat pel Decret 147/2015, de 18 de setembre, correspon a la Direcció General d'Agricultura, Ramaderia i Pesca, la competència en matèria de sanitat animal.  
Segon. L'Ordre APA/2442/2006, de 27 de juliol, per la qual s'estableixen mesures específiques de protecció en relació amb la influença aviària estableix en l'article 5 les mesures de bioseguretat als municipis inclosos en l'annex II; entre aquestes, en l'apartat a s'estableix que queda prohibida la utilització d'aus dels ordres anseriformes i charadriiformes com a reclam durant la caça d'aus.  
Tercer. L'Ordre ARM/3301/2008, de 14 de novembre, per la qual es modifica l'Ordre APA/2442/2006, de 27 de juliol, per la qual s'estableixen mesures específiques de protecció en relació amb la influença aviària; en l'apartat dos del seu article únic afig l'apartat 4.d a l'article 5 de l'ordre APA/2442/2006, pel qual l'autoritat competent podrà autoritzar als municipis inclosos en l'annex II la utilització d'esquers per a caça d'aus, o per a mostreig, en virtut dels programes de vigilància de grip aviària. Les aus susceptibles de ser autoritzades per al seu ús com a reclam hauran d'estar registrades, identificades per mitjà de sistema d'anellatge i supervisades per l'autoritat competent.  
  
Quart. L'Ordre ARM/1936/2011, de 5 de juliol, en l'article únic apartat 1 modifica la lletra d de l'apartat 4 de l'article 5 de l'Ordre APA/2442/2006, de 27 de juliol, i permet la utilització d'esquers, identificats per mitjà de sistema d'anellatge, registrats davant de l'autoritat competent i supervisats per la dita autoritat, per a atraure aus silvestres destinades a mostreig, en virtut dels programes de vigilància d'influença aviària i per a la realització de projectes d'investigació, estudis ornitològics o qualsevol altra activitat autoritzada per l'autoritat competent.  
  
La seua autorització només serà possible després d'una avaluació de risc favorable i després de comprovar l'aplicació de les mesures de bioseguretat adequades. Aquestes mesures inclouran, almenys, que el manteniment es realitzarà sota una estricta separació de les aus de corral domèstiques o un altre tipus d'aus captives; que se sotmetran a un sistema específic de vigilància, registre i notificació del seu estat de salut, i de les proves de laboratori en relació amb la influença aviària al final de cada temporada de caça, i en cas de mort, en les àrees identificades com d'especial risc per a la introducció de la influença aviària; adequada neteja i desinfecció dels mitjans de transport i equips usats per al desplaçament per les zones en què se situen els esquers; mecanismes de control de desplaçaments, i desplegament i aplicació d'unes directrius de bones pràctiques en matèria de bioseguretat que detallen les mesures anteriors.  
Les sol·licituds que complisquen els requisits anteriors seran estudiades per l'autoritat competent, que valorarà en cada cas la idoneïtat de les mesures de bioseguretat previstes. En els casos en què es considere que s'hi ha de concedir una excepció d'acord amb aquesta normativa, el conjunt de la informació, junt amb una avaluació de risc, hauran de remetre's, al seu torn, al Ministeri de Medi Ambient, i Medi Rural i Marí perquè la trasllade a la Comissió de la Unió Europea, i, posteriorment i als mateixos efectes, remetre un informe amb periodicitat mensual sobre les mesures de bioseguretat adoptades.  
Cinqué. La Resolució de 2 de novembre de 1994, de la Secretaria General de la Conselleria d'Administració Pública, per la qual es disposa la publicació del conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades.  
Sisé. La Resolució de 23 de desembre 2010, de la directora general de Producció Agrària, de la Conselleria d'Agricultura, Pesca i Alimentació, per la qual s'autoritza l'ús d'aus de l'ordre de les anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2010-2011.  
Seté. La Resolució de 26 de setembre 2011, del director general de Producció Agrària i Ramaderia de la Conselleria d'Agricultura, Pesca, Alimentació i Aigua, per la qual s'autoritza l'ús d'aus de l'ordre de les anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2011-2012.  
  
Huité. La Resolució de 17 d'octubre 2012, del director general de Producció Agrària i Ramaderia, per la qual s'autoritza l'ús d'aus de l'ordre de les anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2012-2013.  
  
Nové. La Resolució de 2 d'octubre de 2013, del director general de Producció Agrària i Ramaderia, per la qual s'autoritza l'ús d'aus de l'ordre de les anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2013-2014.  
  
Desé. La Resolució de 9 de setembre de 2014, del director general de Producció Agrària i Ramaderia, per la qual s'autoritza l'ús d'aus de l'ordre de les anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2014-2015.  
  
  
Resolc:  
Autoritzar l'ús d'aus de l'ordre de les anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, sota les condicions següents:  
1. Únicament podran acollir-se a aquesta autorització els caçadors de la Comunitat Valenciana:  
a) Que estiguen en actiu (amb les corresponents llicències i permisos en vigor).  
b) Les aus dels quals estiguen ubicades als municipis inclosos en l'annex II de l'Ordre APA/2242/2006 i acompanyen els seus propietaris en el moment de realitzar l'activitat de la caça.  
2. La Federació de Caça de la Comunitat Valenciana, com a entitat col·laboradora de la Generalitat, actuarà com a interlocutor amb l'Administració i proporcionarà els mitjans necessaris per a la correcta aplicació de les mesures previstes.  
3. S'haurà de disposar d'un veterinari habilitat.  
4. S'autoritzarà un màxim de set aus de l'ordre de les anseriformes com a reclam per a la caça d'aus per sol·licitant i ubicació d'aquestes.  
  
5. Les aus que s'hagen d'utilitzar en la campanya 2015-2016 i que ja es van utilitzar en la campanya 2014-2015 hauran de comptar amb una analítica negativa en el moment de la finalització de la temporada 2014-2015 i sempre abans que s'inicie la campanya 2015-2016, que s'haurà d'ajustar al que disposen les directrius establides en el Programa Nacional de Vigilància de la Influença Aviària per a l'any 2015. S'haurà de revisar amb el criteri de garantir la identificació de com a mínim una ubicació infectada que suposa una prevalença mínima del 5 % i un interval de confiança del 99 %.  
6. Les aus que hagen sigut autoritzades per a la seua utilització com a reclam hauran de ser sotmeses a les proves esmentades anteriorment al finalitzar la temporada 2015-2016. D'acord amb el que disposen les directrius establides en el Programa Nacional de Vigilància de la Influença Aviària per a l'any 2015, s'haurà de revisar amb el criteri de garantir la identificació de com a mínim una ubicació infectada que suposa una prevalença mínima del 5 % i un interval de confiança del 99 %.  
  
6.bis. En el termini màxim d'un mes comptat des de l'endemà de la finalització de la temporada 2015-2016, haurà de presentar-se per registre d'entrada en qualsevol dels punts arreplegats en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, un informe detallat que arreplegue cimbells mostrejats amb indicació de: número d'identificació individual reflectit en l'anella o en el mitjà d'identificació que s'haja utilitzat, dades de titularitat (nom complet, NIF, adreça i telèfon de contacte), ubicació de les aus i data de mostreig, així com qualsevol altra informació, en especial la que fa referència a altes/baixes de cimbells durant la temporada, que resulten d'especial interés per al seguiment epidemiològic.  
7. Totes les aus que hagen de ser utilitzades com a reclam per primera vegada hauran d'estar identificades amb sistema d'anellatge, o anellatge/microxip, i sotmetre's a la presa de mostres i posterior anàlisi per a la detecció d'influença aviària en un laboratori autoritzat en matèria de sanitat animal, amb resultat negatiu al virus de la influença aviària tipus H5 o H7, prèviament a la seua autorització.  
8. Durant el curs de la temporada, s'estarà obligat a informar en tot moment a la direcció competent en matèria de sanitat animal de les baixes de cimbells que es produïsquen, indicant-hi el número d'identificació individual reflectit en l'anella o en el mitjà d'identificació que s'haja utilitzat, les dades de titularitat (nom complet, NIF, adreça i telèfon de contacte) i la ubicació de les aus. Les baixes i fins a un màxim de set cimbells per ubicació podran ser reemplaçades per nous cimbells al llarg de la temporada, sempre que es complisquen els requisits analítics previstos en el punt 5. El reemplaçament esmentat haurà de ser comunicat a la direcció competent en matèria de sanitat animal amb totes les dades especificades en aquest punt.  
9. L'autorització tindrà validesa per a la temporada de caça 2015-2016.  
10. En els altres aspectes no arreplegats en els punts anteriors es complirà el que disposa el Programa Nacional de Vigilància de la Influença Aviària aprovat pel Ministeri d'Agricultura, Alimentació i Medi Ambient.  
Contra la present resolució, que no posa fi a la via administrativa, pot interposar-se, en el termini d'un mes a comptar des de l'endemà de la seua recepció, un recurs d'alçada davant de l'òrgan competent, de conformitat amb el que disposen els articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 22 de setembre de 2015.- El director general d'Agricultura, Ramaderia i Pesca: Rogelio Llanes Ribas.